02003002103010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 300 


21 Μαρτίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός διαδικασίας απόσπασης εκπαιδευτικών 
στο εξωτερικό, όρων, κριτηρίων, οργάνου επιλο¬ 
γής των υποψηφίων, διαδικασίας διαπίστωσης της 
γνώσης ξένης γλώσσας και περιπτώσεων απόσπα¬ 
σης εκπ/κών με αποδοχές και επιμίσθιο, χωρίς απο¬ 


δοχές και επιμίσθιο ή μόνο με αποδοχές. 1 

Κοστολόγηση των δωρεάν διατιθεμένων συγγραμμά¬ 
των στους φοιτητές των Α.Ε.Ι., για το ακαδημαϊκό 

έτος 1999-2000. 2 

Ανάκληση των διατάξεων της αρ. 12.1 /Β3/80/2000 
υπουργικής απόφασης κοστολόγησης Πανεπιστη¬ 
μιακών συγγραμμάτων για το ακαδημαϊκό έτος 
1999-2000. 3 


ΑΠΟΦΑΣΕΙ Σ 

Αριθ. Φ.821/Κ162/Ζ1/1228 (1) 

Καθορισμός διαδικασίας απόσπασης εκπαιδευτικών στο 
εξωτερικό, όρων, κριτηρίων, οργάνου επιλογής των 
υποψηφίων, διαδικασίας διαπίστωσης της γνώσης ξέ¬ 
νης γλώσσας και περιπτώσεων απόσπασης εκπ/κών με 
αποδοχές και επιμίσθιο, χωρίς αποδοχές και επιμίσθιο 
ή μόνο με αποδοχές. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 2413/1996 (ΦΕΚ 124/Α') «Η ελλη¬ 
νική παιδεία στο εξωτερικό, η διαπολιτισμική εκπαίδευση 
και άλλες διατάξεις» (άρθρα 18 παράγραφος 2, 20 παρά¬ 
γραφοι 1 και 2,23 παράγραφος 3), όπως τροποποιήθηκαν 
με τις διατάξεις του άρθρου 2του Ν. 2621/1998 (ΦΕΚ 136 
τ.Α'). 

2. Τη ΣΤ5/25/26-4-2000 κοινή απόφαση του Πρωθυ¬ 
πουργού και του Υπουργού Εθνικής Παιδείας και Θρη¬ 
σκευμάτων «Ορισμός αρμοδιοτήτων Υφυπουργού του 
Υπουργείου Εθνικής Παιδείας και Θρησκευμάτων» (ΦΕΚ 
528/26-4-2000, τ.Β'). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη στον κρατικό προϋπολογι¬ 
σμό, αποφασίζουμε: 


Άρθρο 1 
Γ ενικά. 

Καθορίζουμε τη διαδικασία για την απόσπαση εκπαι¬ 
δευτικών στις εκπαιδευτικές μονάδες του εξωτερικού 
(πληντων εκπαιδευτικών μονάδωντων περιπτώσεων β και 
ετηςπαρ. 1 του άρθρου 2του Ν. 2413/96), καθώς και στα 
γραφεία συντονιστών εκπαίδευσης, τους όρους και τα 
κριτήρια απόσπασης, τα όργανα επιλογής, τη διαδικασία 
διαπίστωσης γνώσης της ξένης γλώσσας, τις περιπτώ¬ 
σεις απόσπασης εκπ/κών με αποδοχές και επιμίσθιο, χω¬ 
ρίς αποδοχές και επιμίσθιο ή μόνο με αποδοχές, σύμφω¬ 
να με τα επόμενα άρθρα. 

Άρθρο 2 

Διαδικασία απόσπασης. 

1. Με πρόσκληση του Υπουργού Εθνικής Παιδείας και 
Θρησκευμάτων, που εκδίδεται εντός του τελευταίου τρι¬ 
μήνου του προηγουμένου έτους, ανακοινώνεται σε δύο 
(2) τουλάχιστον εφημερίδες του ημερήσιου τύπου και κοι¬ 
νοποιείται στις διευθύνσεις και τα γραφεία εκπαίδευσης, 
καλούνται οι εκπαιδευτικοί πρωτοβάθμιας και δευτερο¬ 
βάθμιας εκπαίδευσης που πληρούντις προϋποθέσεις του 
νόμου και τους όρους της παρούσας, να υποβάλουν αίτη¬ 
ση συμμετοχής στη διαδικασία επιλογής για απόσπαση 
στο εξωτερικό. Την πρόσκληση συνοδεύει πίνακας, στον 
οποίο περιλαμβάνονται οι χώρες απόσπασης, η βαθμίδα 
εκπαίδευσης και ο κλάδος του εκπαιδευτικού, ο οποίος εί¬ 
ναι δυνατόν να αποσπαστεί στις χώρες αυτές. 

2. Οι αιτήσεις των ενδιαφερομένων, (οι οποίες έχουντην 
έννοια εκδήλωσης ενδιαφέροντος για απόσπαση, προκει- 
μένου να συνταχθούν οι σχετικοί πίνακες και ικανοποιού¬ 
νται μόνον εφόσον υπάρχουν σχετικές ανάγκες), υποβάλ¬ 
λονται στη ΔΙ.Π.Ο.Δ.Ε. του ΥΠΕΠΘ μέσω των αρμοδίων 
διευθύνσεων και γραφείων εκπαίδευσης των νομών, μέσα 
σε αποκλειστική προθεσμία που τάσσεται με την πρό¬ 
σκληση της προηγούμενης παραγράφου. Οι εκπαιδευτι¬ 
κοί έχουν δυνατότητα ανάκλησης της αίτησής τους ή δια¬ 
γραφής προτιμήσεων της αρχικής αίτησης πριν από την 
κατάρτιση των πινάκων επιλογής. Με την αίτηση απόσπα¬ 
σης υποβάλλονται από τον υποψήφιο επικυρωμένα αντί¬ 
γραφα των τίτλων, οι οποίοι αποδεικνύουν επάρκεια γνώ¬ 
σης της ξένης γλώσσας, σύμφωνα με τις εκάστοτε ισχύ- 
ουσες διατάξεις. Με την αίτηση δηλώνονται οι χώρες 
κατά σειρά προτίμησης. 

3. Οι αιτήσεις των εκπαιδευτικών που βρίσκονται στο 
εξωτερικό, μπορεί να υποβληθούν στο γραφείο συντονι¬ 
στή εκπαίδευσης της περιοχής τους μέσα στην ίδια προ¬ 
θεσμία. Τα γραφεία των συντονιστών εκπαίδευσης ενημε- 

ρώνουν σχετικά τις οικείες διευθύνσεις ή γραφεία εκπαί¬ 
δευσης των νομών για την αποστολή των σχετικών δικαι- 
ολογητικών και των φύλλων μητρώου και ποιότητας των 
υποψηφίων. 

4. Οι διευθύνσεις και τα γραφεία εκπαίδευσης συγκε¬ 
ντρώνουν τις αιτήσεις των ενδιαφερομένων, ελέγχουν 
την ακρίβεια και πληρότητα των δηλουμένων στοιχείων, 
ελέγχουν αν με τις αιτήσεις τους συνυποβάλλονται και 
αποδεικτικά επάρκειας γνώσης της ξένης γλώσσας και 
στη συνέχεια προβαίνουν στη θεώρηση των αιτήσεων και 
τις υποβάλλουν μαζί με τα φύλλα μητρώου και ποιότητας 
των υποψηφίων στην αρμόδια Διεύθυνση Παιδείας Ομο¬ 
γενών και Διαπολιτισμικής Εκπαίδευσης (ΔΙΠΟΔΕ)του 
Υπουργείου Εθνικής Παιδείας και Θρησκευμάτων μέσα 
στην ορισθείσα προθεσμία. 

5. Κατά τη διάρκεια του δευτέρου τριμήνου κάθε έτους 
η αρμόδια επιτροπή καταρτίζει και υποβάλλει στον 
Υπουργό Παιδείας για κύρωση πίνακες επιλογής (κατά 
χώρα, γλώσσα, βαθμίδα εκπαίδευσης και κλάδο) εκπαι¬ 
δευτικών για απόσπαση στις ως άνω εκπαιδευτικές μονά¬ 
δες του εξωτερικού και τα γραφεία συντονιστών εκπαί¬ 
δευσης. 

Ειδικά και μόνο για τις αποσπάσεις του σχολικού έτους 
2001-02 στην Ο.Δ. Γερμανίας συντάσσονται πίνακες επι¬ 
λογής και κατά περιοχή ευθύνης συντονιστή εκπαίδευ¬ 
σης. 

6. Με απόφαση του Υπουργού Εθνικής Παιδείας και 
Θρησκευμάτων οι εγγεγραμμένοι στους κυρωμένους πί¬ 
νακες εκπαιδευτικοί, κατά τη σειρά εγγραφής, αποσπώ- 
νται και τίθενται στη διάθεση των συντονιστών εκπαίδευ¬ 
σης ή των διπλωματικών ή προξενικών αρχών, όπου δεν 
υπάρχουν συντονιστές, για την τοποθέτησή τους σε σχο¬ 
λικές μονάδες της περιοχής αρμοδιότητάς τους και στα 
γραφεία συντονιστών εκπαίδευσης. Ειδικά οι εκπαιδευτι¬ 
κοί που αποσπώνται στην Ο.Δ. Γερμανίας τίθενται στη 
διάθεση των ειδικών υπηρεσιακών συμβουλίων για τηντο- 
ποθέτησή τους σε σχολικές μονάδες και στα γραφεία συ¬ 
ντονιστών εκπαίδευσης. Σε περίπτωση κατά την οποία ο 
αποσπασθείς αρνηθεί, δηλώνει έγγραφα την άρνησή του 
και αποσπάται ο επόμενος. 

7. Σε περίπτωση που ζεύγη εκπαιδευτικών με διαφορε¬ 
τική βαθμολογία επιθυμούν ταυτόχρονη απόσπαση, η 
απόσπασή τους γίνεται με τη σειρά του εκπαιδευτικού 
που έχει τη μικρότερη βαθμολογία. 

8. Σε περίπτωση κατά την οποία παρουσιασθούν άμε¬ 
σες ανάγκες κάλυψης κενών θέσεων σε χώρες οι οποίες 
δεν συμπεριλαμβάνονται στο πίνακα των χωρών που συ¬ 
νοδεύει την προκήρυξη, είναι δυνατό να γίνει απόσπαση 
εκπαιδευτικών καθώς και εκπαιδευτικών - ιερέων (Α/θμιας 
- Β/θμιας Εκπαίδευσης), εφόσον το επιθυμούν, από πίνα¬ 
κες άλλων χωρών. 

9. Σε περίπτωση εξάντλησης του κυρωμένου πίνακα συ¬ 
γκεκριμένου κλάδου μιας χώρας, μπορεί να γίνει προκή¬ 
ρυξη των σχετικών θέσεων, αν σε πίνακα άλλης χώρας 
του ιδίου κλάδου δεν υπάρχει εκπαιδευτικός, ο οποίος 
επιθυμεί να αποσπασθεί στη χώρα αυτή. 

10. Εξαιρούνταιτηςωςάνω καθοριζόμενης διαδικασίας 
απόσπασης οι δημόσιοι εκπαιδευτικοί πρωτοβάθμιας και 
δευτεροβάθμιας εκπαίδευσης οι οποίοι προσλαμβάνο¬ 
νται στις ΗΠΑ και Καναδά από τοπικούς ή ομογενειακούς 
φορείς ή από εκπαιδευτικές αρχές των χωρών αυτών, σε 
σχολεία των οποίων παρέχεται ελληνική παιδεία. 

Οι εκπαιδευτικοί της κατηγορίας αυτής, εφόσον βεβαι¬ 
ώνεται από το φορέα ο οποίος προσλαμβάνει τον εκπαι¬ 
δευτικό ότι θα καταβάλει τις αποδοχές του, αποσπώνται 
με απόφαση του Υπουργού Εθνικής Παιδείας μετά από 
προηγούμενη σχετική εισήγηση του οικείου Συντονιστή 
Εκπαίδευσης ότι ο εκπαιδευτικός καλύπτει ανάγκες των 
συγκεκριμένων σχολικών μονάδων για παροχή ελληνό¬ 
γλωσσης εκπαίδευσης. 


Η απόσπαση γίνεται χωρίς αποδοχές στην Ελλάδα και 
χωρίς επιμίσθιο εξωτερικού. 

Άρθρο 3 

Όροι - κριτήρια απόσπασης. 

1. Υποψήφιοι για απόσπαση στο εξωτερικό, σύμφωνα 
με τον Ν. 2413/96 και 2621/98, είναι δημόσιοι εκπαιδευτι¬ 
κοί πρωτοβάθμιας και δευτεροβάθμιας εκπαίδευσης της 
ημεδαπής οι οποίοι: 

α) έχουν τουλάχιστον διετή εκπαιδευτική υπηρεσία σε 
σχολεία Α/θμιας ή Β/θμιας Εκπ/σης, 

β) έχουν επαρκή γνώση της γλώσσας της χώρας στην 
οποία αποσπώνται ή μιας από τις γλώσσες αγγλική, γαλ¬ 
λική, γερμανική και 

γ) έχουν παρακολουθήσει επιτυχώς ειδικό πρόγραμμα 
επιμόρφωσης. 

Μέχρι την έναρξη της λειτουργίας των προγραμμάτων 
αυτών, οι αποσπώμενοι εκπαιδευτικοί παρακολουθούν 
υποχρεωτικά ταχύρρυθμα σεμινάρια, που οργανώνονται 
από το ΥΠΕΠΘ (άρθρο 23, παρ. 1 Ν. 2413/96, όπως συ¬ 
μπληρώθηκε και τροποποιήθηκε με το άρθρο 2 παρ. 5 Ν. 
2621/98). 

2. Γιατη διαπίστωση της γλωσσομάθειας υποχρεούνται 
να υποστούν επιτυχή εξέταση της ξένης γλώσσας της χώ¬ 
ρας στην οποία ζητούν απόσπαση ή σε μία από τις γλώσ¬ 
σες αγγλική, γαλλική ή γερμανική. Επιτυχής θεωρείται η 
εξέταση κατά την οποία ο υποψήφιος έχει συγκεντρώσει 
30 τουλάχιστον μονάδες σε κλίμακα 1-100. Είναι δυνατό 
να ληφθεί υπόψη η βαθμολογία των εκπαιδευτικών στην 
ξένη γλώσσα από τη συμμετοχή τους στις σχετικές εξε- 
τάσειςτου προηγούμενου σχολικού έτους εφόσοντο επι¬ 
θυμούν και το δηλώσουν στην αίτησή τους. 

3. Οι υποψήφιοι που υποχρεούνται στην εξέταση της ξέ¬ 
νης γλώσσας, αλλά δεν προσέρχονται στην εξέταση, κα¬ 
θώς και όσοι προσέρχονται αλλά δε συγκεντρώνουν 30 
τουλάχιστον μονάδες, αποκλείονται από την επιλογή. 

Δεν υποχρεούνται στην εξέταση όσοι εκπαιδευτικοί κα¬ 
τέχουν τίτλο, ο οποίος αποδεικνύει επάρκεια γνώσης της 
ξένης γλώσσας, σύμφωνα με τις εκάστοτε ισχύουσες δια¬ 
τάξεις (άρθρο 20 παρ. 2 Ν. 2413/96, όπως τροποποιήθη¬ 
κε με το άρθρο 2 παρ. 4 Ν. 2621/98). 

4. Το πρόγραμμα και η διαδικασία διεξαγωγής των 
εξετάσεων στην ξένη γλώσσα καθορίζονται στα επόμενα 
άρθρα. 

5. Δε δικαιούνται να υποβάλουν αίτηση απόσπασης: 

α) Όσοι έχουν αποσπαστεί στο εξωτερικό για συνολικό 
χρονικό διάστημα πέντε (5) σχολικών ετών. 

Εκπαιδευτικοί οι οποίοι δεν έχουν συμπληρώσει συνο¬ 
λικά τρία (3) σχολικά έτη στο εξωτερικό έχουν δικαίωμα 
απόσπασης, μέχρις ότου συμπληρωθεί η τριετία. 

β) Εκπαιδευτικοί οι οποίοι έχουν αποσπαστεί στο εξω¬ 
τερικό κατά το παρελθόν και η απόσπασή τους ανακλή¬ 
θηκε ή διακόπηκε λόγω πλημμελούς εκτέλεσης των κα¬ 
θηκόντων τους ή ανεπάρκειας στην άσκηση αυτών ή αδυ¬ 
ναμίας ανταπόκρισης στα ειδικά καθήκοντάτους. 

γ) Οι εκπαιδευτικοί οι οποίοι έχουν καταδικαστεί σε 
οποιαδήποτε ποινή για πράξεις ή παραλήψεις που προ- 
βλέπονται από τις διατάξεις της παρ. 1 του άρθρου 8 του 
Υπαλληλικού Κώδικα (Ν. 2683/99) ή έχουν τιμωρηθεί με 
οποιαδήποτε πειθαρχική ποινή για τις ίδιες πράξεις. 

6. Οι εκπαιδευτικοί κατατάσσονται σε πίνακες επιλογής 
κατά χώρα, γλώσσα, βαθμίδα εκπαίδευσης και κλάδο, με 
βάση τον συνολικό αριθμό μορίων που συγκεντρώνουν 
στην ξένη γλώσσα και στα έτη υπηρεσίας. 

Η μοριοδότηση γίνεται ως εξής: 

α) Ξένη γλώσσα: μονάδες 1-100 

Όσοι από τους εκπαιδευτικούς κατέχουν τίτλο ο οποίος 
αποδεικνύει επάρκεια γνώσης της ξένης γλώσσας λαμ¬ 
βάνουν 100 μονάδες. 

β) Έτη υπηρεσίας: 2 μονάδες για κάθε έτος υπηρεσίας 
και μέχρι 15 χρόνια υπηρεσίας. 

7. Σε περίπτωση ισοβαθμίας, η κατάταξη γίνεται με τη 
συνεκτίμηση των παρακάτω κατά σειρά στοιχείων: 
α) Μόρια στην ξένη γλώσσα. 

β) Οικογενειακή κατάσταση (π.χ. συνυπηρέτηση, πολυ¬ 
τεκνία) . 

γ) Μεταπτυχιακοί τίτλοι σπουδών κατά σειρά: Διδακτο¬ 
ρικό - Μεταπτυχιακό δίπλωμα ειδίκευσης (Μαδίσή - Θ.Ε.Α 
- ΜαρίδΙθΓ 

δ) μετεκπαίδευση Μ.Δ.Δ.Ε., Δ.Μ.Ε., 
ε) Β'πτυχίο Α.Ε.Ι., 

στ) Γνώση δεύτερης ξένης γλώσσας, 
ζ) πτυχίο ΣΕΛΔΕ, ΣΕΛΜΕ, ΠΑΤΕΣ-ΣΕΛΕΤΕ, εφόσον δεν 
απαιτείται ως προσόν διορισμού στην εκπαίδευση. 

Άρθρο 4 

Πρόγραμμα και τόπος εξετάσεων ξένων γλωσσών. 

1. Για τη διαπίστωση της γνώσης των ξένων γλωσσών 
που δηλώνουν οι υποψήφιοι για απόσπαση στο εξωτερι¬ 
κό διενεργούνται γραπτές εξετάσεις στην Αθήνα και στη 
Θεσσαλονίκη. 

Στη Θεσσαλονίκη εξετάζονται όσοι εκπαιδευτικοί έχουν 
δηλώσει εξέταση στις γλώσσες γαλλική, αγγλική ή γερ¬ 
μανική και ανήκουν οργανικά στις περιοχές Θεσσαλίας, 
Μακεδονίας και Θράκης. 

Στην Αθήνα εξετάζονται οι εκπαιδευτικοί που έχουν δη¬ 
λώσει εξέταση σε μία ή περισσότερες από τις ανωτέρω 
τρεις ξένες γλώσσες και ανήκουν οργανικά στις υπόλοι¬ 
πες περιοχές της ηπειρωτικής και νησιωτικής Ελλάδας, 
καθώς επίσης και όλοι οι εκπαιδευτικοί, ανεξαρτήτως της 
περιοχής που ανήκουν οργανικά, οι οποίοι έχουν δηλώσει 
εξέταση στις λοιπές ξένες γλώσσες (αραβική, ιταλική, 
ισπανική, δανέζικη, σουηδική κ.λπ.). 

Ειδικά οι εκπαιδευτικοί οι οποίοι ανήκουν οργανικά στις 
περιοχές Θεσσαλίας, Μακεδονίας και Θράκης και έχουν 
δηλώσει εξέταση σε μια ή περισσότερες από τις γλώσσες 
γαλλική, αγγλική ή γερμανική, καθώς επίσης και σε μία 
από τις λοιπές ξένες γλώσσες, εξετάζονται στην Αθήνα 
για όλες τις γλώσσες που έχουν δηλώσει. 

2. Σε εξαιρετικές περιπτώσεις, που σοβαροί λόγοι επι¬ 
βάλλουν στον εκπαιδευτικό την περίοδο των εξετάσεων 
να βρίσκεται σε άλλο εξεταστικό κέντρο από αυτό που 
ανήκει σύμφωνα με τα ανωτέρω, μπορεί με αίτησή του 
προς τη ΔΙ.Π.Ο.Δ.Ε., την οποία υποβάλλει τουλάχιστον 
δέκα πέντε (15) ημέρες πριν από τις εξετάσεις, να ζητήσει 
να εξετασθεί στο εξεταστικό κέντρο της περιοχής που 
βρίσκεται. Η ΔΙ.Π.Ο.Δ.Ε. κρίνει τη σοβαρότητα των λόγων 
που επικαλείται ο ενδιαφερόμενος και εγκρίνει ή απορρί¬ 
πτει την αίτησή του. 

3. Με απόφαση του Υπουργού Παιδείας ορίζονται οι 
Διευθύνσεις ή τα Γ ραφεία Δευτεροβάθμιας Εκπαίδευσης 
στην περιφέρεια των οποίων θα λειτουργήσουν τα εξετα¬ 
στικά κέντρα σε σχολεία της αρμοδιότητάς τους. 

Τα συγκεκριμένα σχολεία στα οποία θα διενεργηθούν οι 
εξετάσεις ορίζονται με την ανωτέρω απόφαση και ανα¬ 
κοινώνονται δέκα (10) τουλάχιστον ημέρες πριντην έναρ¬ 
ξή τους. 

4. α) Με απόφαση του Υπουργού Παιδείας ορίζεται και 
ανακοινώνεται το πρόγραμμα των εξετάσεων στις ξένες 
γλώσσες δέκα (10) τουλάχιστον ημέρες πριν την έναρξή 
τους. 

β) Στο πρόγραμμα των εξετάσεων αναφέρονται οι ημε¬ 
ρομηνίες εξέτασης, η ώρα έναρξης των εξετάσεων και η 
διάρκειά τους. 

Άρθρο 5 

Παρουσία εξεταζομένων στα Ε.Κ. - Πειθαρχία, 
α) Οι υποψήφιοι οφείλουν να παρευρίσκονται στις αί¬ 


θουσες των εξεταστικών κέντρων μία (1) ώρα πριν από 
την έναρξη των εξετάσεων. Ουδείς επιτρέπεται να απο¬ 
χωρήσει από τις εξετάσεις αν δεν έχει παρέλθει μία (1) 
ώρα από την έναρξή τους και αν δεν παραδώσει το γρα¬ 
πτό του στους επιτηρητές, οι οποίοι υπογράφουν ενώπιον 
του και καλύπτουν με αδιαφανή αυτοκόλλητη ετικέτα τα 
ονομαστικά του στοιχεία. 

β) Οι εξεταζόμενοι πρέπει να έχουν μαζί τους απαραί¬ 
τητα την αστυνομική τους ταυτότητα ή διαβατήριο ή άλλο 
επίσημο δημόσιο έγγραφο το οποίο θα φέρει τη φωτο¬ 
γραφία τους και δύο (2) στυλό διάρκειας χρώματος μπλε. 

γ) Οι εξεταζόμενοι κάθονται στις αίθουσες εξέτασης 
κατά αλφαβητική σειρά και οφείλουν να συμμορφώνονται 
μετις υποδείξεις της επιτροπής του Ε.Κ. και των επιτηρη¬ 
τών. Αν οι εξεταζόμενοι είναι σύζυγοι ή αδέλφια κάθονται 
σε άλλη σειρά καθισμάτων και σε ορισμένη απόσταση με¬ 
ταξύ τους, κατά την κρίση των επιτηρητών της αίθουσας. 

δ) Οι εξεταζόμενοι δεν επιτρέπεται να φέρουν μαζί τους 
στις αίθουσες εξέτασης κινητό τηλέφωνο, βοηθήματα, 
λεξικά, σημειώσεις και γενικά οτιδήποτε έχει σχέση μετις 
εξεταζόμενες γλώσσες. 

Ο εξεταζόμενος που δολιεύεται με οποιονδήποτε τρό¬ 
πο τις εξετάσεις ή συλλαμβάνεται ή αποπειράται να αντι¬ 
γράφει ή να έχει μαζί του σημειώσεις κλπ. αποκλείεται 
από τις εξετάσεις με απόφαση της επιτροπής του Ε.Κ. και 
ύστερα από προηγουμένη απολογία του. 

Άρθρο 6 

Τρόπος εξέτασης ξένων γλωσσών. 

1. Η εξέταση στην ξένη γλώσσα των εκπαιδευτικών για 
απόσπαση στο εξωτερικό για το έτος 2001 γίνεται ως 
εξής: 

α) Δίνεται στους εξεταζόμενους απόσπασμα γραπτού 
λόγου περίπου 200 λέξεων από σύγχρονο έντυπο υλικό 
και τους ζητείται να απαντήσουν σε τέσσερις (4) ερωτή¬ 
σεις κατανόησης του κειμένου. Η κάθε ερώτηση βαθμο¬ 
λογείται με 6 μονάδες. 

β) Δίνονται οκτώ (8) ασκήσεις εκτός του ανωτέρω κει¬ 
μένου υπό μορφή γενικών γνώσεων γραμματικής, συντα¬ 
κτικού και λεξιλογίου. Η κάθε άσκηση βαθμολογείται με 5 
μονάδες. 

γ) Ζητείται από τους εξεταζόμενους να συνθέσουν ένα 
γραπτό κείμενο στην ξένη γλώσσα 100-150 λέξεων. Το θέ¬ 
μα διατυπώνεται έτσι ώστε να δηλώνεται με σαφήνεια 
ποιος σε ποιόν, για ποιο πράγμα και με ποιο σκοπό γρά¬ 
φει. Η παραγωγή του κειμένου βαθμολογείται με 36 μο¬ 
νάδες. 

δ) Στους ανωτέρω αναφερόμενους αριθμούς λέξεων 
προσμετρούνται όλες οι λέξεις συμπεριλαμβανομένων 
των άρθρων, των προθέσεων, των συνδέσμων κ.λπ. 

2. Η εξέταση στην ξένη γλώσσα από το έτος 2002 και 
εφεξής γίνεται ως εξής: 

α) Δίνεται στους εξεταζόμενους απόσπασμα γραπτού 
λόγου 300-350 λέξεων από σύγχρονο έντυπο υλικό και 
τους ζητείται να απαντήσουν σε έξι (6) ερωτήσεις κατα¬ 
νόησης του κειμένου. 

Η κάθε απάντηση για να θεωρείται ολοκληρωμένη, πρέ¬ 
πει να περιλαμβάνει 40-50 λέξεις και βαθμολογείται με 10 
μονάδες. 

β) Ζητείται από τους εξεταζόμενους να συνθέσουν ένα 
γραπτό κείμενο στην ξένη γλώσσα περίπου 200 λέξεων. 
Το θέμα διατυπώνεται έτσι ώστε να δηλώνεται με σαφή¬ 
νεια ποιος σε ποιον, για ποιο πράγμα και με ποιο σκοπό 
γράφει. Η παραγωγή του κειμένου βαθμολογείται με 40 
μονάδες. 

γ) Στους ανωτέρω αναφερόμενους αριθμούς λέξεων 
προσμετρούνται όλες οι λέξεις, συμπεριλαμβανομένων 
των άρθρων, των προθέσεων, των συνδέσμων κ.λπ. 

Άρθρο 7 

Σύσταση ατομικών και συλλογικών οργάνων. 

1. Για τη διενέργεια των εξετάσεων στις ξένες γλώσσες 
και την επιλογή των υποψηφίων για απόσπαση στο εξω¬ 
τερικό συγκροτούνται τα εξής ατομικά και συλλογικά όρ¬ 
γανα: 

α) Επιτροπή Επιλογής 
β) Κεντρική Επιτροπή Εξετάσεων 
γ) Επιτροπές Εξεταστικών Κέντρων 
δ) Επιτροπή Βαθμολογικού Κέντρου 
ε) Επόπτες Εξετάσεων 

στ) Επιτηρητές - βαθμολογητές - αναβαθμολογητές - 
επικουρικό και λοιπό προσωπικό. 

2. Η σύνθεση, η συγκρότηση και το έργο των ανωτέρω 
οργάνων καθορίζονται στα επόμενα άρθρα της απόφα¬ 
σης αυτής. 

Άρθρο 8 

Επιτροπή Επιλογής. 

1. Με απόφαση του Υπουργού Εθνικής Παιδείας και 
Θρησκευμάτων συγκροτείται Επιτροπή Επιλογής των 
υποψηφίων για απόσπαση στο εξωτερικό εκπαιδευτικών, 
η σύνθεση της οποίας έχει ως εξής: 

α) Ένα μέλος Δ.Ε.Π. Α.Ε.Ι. ή ο Πρόεδρος ή ο Αντιπρόε- 
δροςτου Ι.Π.Ο.Δ.Ε. ή Σύμβουλοςτου Π.Ι. ή μέλοςτου Δ.Σ. 
του Ι.Π.Ο.Δ.Ε, ως Πρόεδρος. 

β) Ο Προϊστάμενος της Διεύθυνσης Παιδείας Ομογε¬ 
νών καιΔιαπολιτισμικήςΕκπαίδευσηςτου ΥΠΕΠΟ ή Προϊ¬ 
στάμενος άλλης Διεύθυνσης του ΥΠΕΠΟ, ως μέλος 
γ) Ο Προϊστάμενος του Β' Τμήματος της Διεύθυνσης 
Π.Ο.Δ.Ε. του ΥΠΕΠΟ ή άλλος Προϊστάμενος Τμήματος 
του ΥΠΕΠΟ, ως μέλος 

δ) Δύο (2) Σχολικοί Σύμβουλοι, (ένας της Πρωτοβάθ¬ 
μιας κι ένας της Δευτεροβάθμιας Εκπαίδευσης), ως μέλη 
ε) Ένας εκπρόσωπος της ΟΛΜΕ και ένας της ΔΟΕ που 
προτείνονται από το Διοικητικό Συμβούλιο της οικείας 
Ομοσπονδίας, ως μέλη. 

Με την ίδια απόφαση ορίζεται ο Γραμματέας και μέχρι 
δύο (2) βοηθοί γραμματείς από διοικητικούς υπαλλήλους 
ή εκπαιδευτικούς αποσπασμένους στην Κ.Υ. του ΥΠΕΠΟ. 

Με την ίδια απόφαση ορίζονται αναπληρωτές του Προ¬ 
έδρου, των μελών και της Γραμματείας. 

2. Η επιτροπή συγκροτείται και χωρίς τους εκπροσώ¬ 
πους της ΟΑΜΕ - ΔΟΕ στην περίπτωση που δεν προτεί- 
νονται εντός της προθεσμίας που τάσσεται με το ερώτη¬ 
μα του ΥΠΕΠΟ. 

3. Με απόφαση του Προέδρου της Επιτροπής Επιλογής 
ορίζεται το απαραίτητο εκπαιδευτικό ή διοικητικό προσω¬ 
πικό για επικουρία του έργου της. 

4. Όσοι μετέχουν με οποιαδήποτε ιδιότητα στο έργο 
της επιτροπής υποβάλλουν υπεύθυνη δήλωση ότι δεν 
έχουν σύζυγο ή συγγένεια εξ αίματος ή εξ αγχιστείας μέ¬ 
χρι και τρίτου βαθμού με υποψήφιο για απόσπαση εκπαι¬ 
δευτικό. 

5. Έργο της Επιτροπής είναι ο έλεγχος των αιτήσεων 
και των δικαιολογητικών των υποψηφίων για απόσπαση, η 
απόρριψη των αιτήσεων όσων δεν πληρούν τις προϋπο¬ 
θέσεις του νόμου και τους όρους της απόφασης αυτής 
για να γίνουν δεκτοί στη διαδικασία επιλογής, η σύνταξη 
αλφαβητικού πίνακα των υποψηφίων που γίνονται δεκτοί 
στη διαδικασία, στον οποίο παραθέτει το σύνολο των μο¬ 
νάδων από τα έτη υπηρεσίας, η αποκάλυψη των ονομα¬ 
στικών στοιχείων των υποψηφίων μετά την ολοκλήρωση 
της βαθμολόγησης ή αναβαθμολόγησης των γραπτών 
δοκιμίων στις εξετάσεις της ξένης γλώσσας, η σύνταξη 
των πινάκων επιλογής κατά φθίνουσα σειρά (με βάση το 
σύνολο των μορίων από τη βαθμολογία στην ξένη γλώσ¬ 


σα και τα έτη υπηρεσίας του άρθρου 3 της απόφασης), 
κατά χώρα, γλώσσα, βαθμίδα εκπαίδευσης και κλάδο. Η 
ένταξη σε ένα πίνακα δεν αποκλείει την ένταξη και σε άλ¬ 
λον, όταν δηλώνονται περισσότερες χώρες ή περισσότε¬ 
ρες ξένες γλώσσες. 

Η Επιτροπή είναι αρμόδια και για την εισήγηση στον 
Υπουργό Παιδείας της διακοπής απόσπασης όταν συ¬ 
ντρέχουν οι περιπτώσεις α' και β' της παρ. 6 του αρ. 23 του 
Ν. 2413/96. 

6. Οι πίνακες επιλογής υποβάλλονται για κύρωση στον 
Υπουργό Παιδείας με τη φροντίδα της ΔΙ.Π.Ο.Δ.Ε., δεν 
δημοσιεύονται στην Εφημερίδα της Κυβέρνησης και 
ισχύουν για ένα σχολικό έτος. 

7. Η θητεία της επιτροπής λήγει με την συγκρότηση της 
αντίστοιχης επιτροπής του επόμενου έτους. 

Άρθρο 9 

Κεντρική Επιτροπή Εξετάσεων. 

1. Με απόφαση του Υπουργού Εθνικής Παιδείας και 
θρησκευμάτων συγκροτείται Κεντρική Επιτροπή Εξετά¬ 
σεων Ξένων Γλωσσών, η σύνθεση της οποίας έχει ως 
εξής: 

α) Τέσσερα (4) μέληΔΕΠ ή Ε.Ε.ΔΙ.Π. ΑΕΙ ειδικότητας =έ- 
νων Γλωσσών Αγγλικής, Γαλλικής, Γερμανικής, Ιταλικής ή 
Καθηγητές Εφαρμογών Ξένων Γλωσσών ΤΕΙ ή ΕΕΠ ειδι¬ 
κότητας Ξένων Γλωσσών Τ.Ε.Ι. ή Σχολικοί Σύμβουλοι Δ. Ε. 
των ανωτέρω ειδικοτήτων, ως μέλη, από τα οποία το ένα 
ορίζεται ως πρόεδρος. 

β) Ο Διευθυντής της ΔΙ.Π.Ο.Δ.Ε. του ΥΠΕΠΟ ή ο Ανα¬ 
πληρωτής του, ως μέλος. 

γ) Ένας εκπρόσωπος της ΟΛΜΕ και ένας της ΔΟΕ που 
προτείνονται από το Διοικητικό Συμβούλιο της οικείας 
Ομοσπονδίας, ως μέλη. 

Η επιτροπή συγκροτείται και χωρίς τους εκπροσώπους 
της ΟΛΜΕ-ΔΟΕ στην περίπτωση που δεν προτείνονται 
εντός της προθεσμίας που τάσσεται με το ερώτημα του 
ΥΠΕΠΟ. 

Γ ραμματέας και μέχρι τρεις (3) βοηθοί-γραμματείς ορί¬ 
ζονται εκπαιδευτικοί ή διοικητικοί υπάλληλοιτου ΥΠΕΠΟ. 

2. Γ ια τα μέλη της Επιτροπής και της Γ ραμματείας ορί¬ 
ζονται αναπληρωτές με την ίδια ως άνω απόφαση. 

3. Με την ίδια απόφαση ορίζονται δύο (2) Εισηγητέςτων 
θεμάτων για κάθε ξένη γλώσσα οι οποίοι μπορεί να είναι 
μέλη Δ.Ε.Π. ή Ε.Ε.ΔΙ.Π. Α.Ε.Ι. ή Καθηγητές Εφαρμογών 
Ξένων Γλωσσών ΤΕΙ ή ΕΕΠ ειδικότητας Ξένων Γλωσσών 
ΤΕΙ ή σχολικοί σύμβουλοι ξένων γλωσσών ή εκπαιδευτικοί 
λειτουργοί της δημόσιας εκπαίδευσης με βαθμό Α' ή Β' 
της αντίστοιχης ξένης γλώσσας. Σε περίπτωση που δη¬ 
λώνονται ξένες γλώσσες, για τις οποίες δεν υπάρχουν εκ¬ 
παιδευτικοί λειτουργοί από τους ανωτέρω αναφερομέ- 
νους ή άλλοι δημόσιοι εκπαιδευτικοί που έχουν τα ανα¬ 
γκαία προσόντα για την εξέταση, μπορούν να ορίζονται 
ως εξεταστές και ιδιώτες. 

4. Με απόφαση του προέδρου της Επιτροπής μπορεί να 
ορίζεται το αναγκαίο προσωπικό για επικουρία του έργου 
της από το εκπαιδευτικό - διοικητικό - τεχνικό προσωπικό 
του ΥΠΕΠΟ. 

5. Όσοι συμμετέχουν στο έργο της Επιτροπής υποβάλ¬ 
λουν υπεύθυνη δήλωση στη ΔΙ.Π.Ο.Δ.Ε. ότι δεν έχουν σύ¬ 
ζυγο ή συγγένεια εξ αίματος ή εξ αγχιστείας μέχρι και 3ου 
βαθμού με εκπαιδευτικό που συμμετέχει στις εξετάσεις. 

6. Η θητεία της Επιτροπής λήγει με τη συγκρότηση της 
αντίστοιχης επιτροπής του επόμενου έτους. 

7. Η επιτροπή λειτουργεί στην Κ.Υ. του ΥΠΕΠΟ ή σε εξε¬ 
ταστικό κέντρο της Αθήνας. 

8. Έργο της Επιτροπής είναι η επιλογή των θεμάτων για 
τις εξετάσεις στις ξένες γλώσσες, η διαβίβασή τους στα 
εξεταστικά κέντρα με κάθε πρόσφορο μέσο που θα δια¬ 
σφαλίζει το αδιάβλητο της μετάδοσης και η λήψη κάθε 
αναγκαίου μέτρου για την ομαλή διεξαγωγή και το αδιά- 

βλητο των εξετάσεων. Επίσης, η Επιτροπή μπορεί να δίνει 
κατάλληλες οδηγίες στα εξεταστικά και βαθμολογικά κέ¬ 
ντρα όταν κρίνεται απαραίτητο. 

Η επιλογή των θεμάτων γίνεται κατά την ημέρα διεξα¬ 
γωγής των εξετάσεων στο χώρο λειτουργίας της επιτρο¬ 
πής. 

9. Οι εισηγητές των θεμάτων μπορεί να ορίζονται και ως 
βαθμολογητές των γραπτών της ειδικότητάς τους, ενώ τα 
μέλη της επιτροπής της περ. (α) της παρ. 1 του παρόντος 
άρθρου μπορεί να ορίζονται ως αναβαθμολογητές στην 
ξένη γλώσσα της ειδικότητάς τους. 

Άρθρο 10 

Επόπτες Εξετάσεων - Επιτροπές Εξεταστικών Κέντρων. 

1. Ο Προϊστάμενος της Δ/νσης Δευτεροβάθμιας 
Εκπ/σης στην Περιφέρεια του οποίου έχει ορισθεί από το 
ΥΠΕΠΘ ότι θα λειτουργήσει εξεταστικό κέντρο, ορίζεται 
ως Επόπτης των εξετάσεων της περιφέρειάς του. 

2. Με απόφαση του οικείου προϊσταμένου Διεύθυνσης 
Δ.Ε. στην περιφέρεια του οποίου έχει ορισθεί από το 
ΥΠΕΠΘ ότι θα λειτουργήσει Εξεταστικό Κέντρο (Ε.Κ.) συ¬ 
γκροτείται Επιτροπή Ε.Κ. η σύνθεση της οποίας έχει ως 
εξής: 

α) Ο Προϊστάμενος του οικείου Γραφείου Δ.Ε. στο 
οποίο ανήκει το Ε.Κ., ως Πρόεδρος. 

β) Ο Προϊστάμενος της Διεύθυνσης ή Γ ραφείου Π.Ε. κα¬ 
τά προτίμηση της ιδίας περιφέρειας, ως αντιπρόεδρος. 

γ) Ένας Διευθυντής Λυκείου, ως μέλος. 

δ) Ένας Διευθυντής Δημοτικού Σχολείου, ως μέλος. 

ε) Τρεις (3) καθηγητές Δ.Ε. ένας (1) από κάθε κλάδο 
ΠΕ5, ΠΕ6, ΠΕ7, ως μέλη. 

3. Μετην ίδια απόφαση ορίζεται ο Γραμματέας καιτρεις 
(3) βοηθοί-γραμματείς από εκπαιδευτικούς Δ.Ε. ή εκπαι¬ 
δευτικούς Π.Ε ή διοικητικούς υπαλλήλους. 

4. Με την ανωτέρω απόφαση ορίζονται και τα αναπλη¬ 
ρωματικά μέλη της επιτροπής του Ε.Κ. και της Γραμμα- 
τείας. 

5. Με απόφαση του οικείου Προϊσταμένου της Διεύθυν¬ 
σης Δ.Ε. -Επόπτη των Εξετάσεων- ορίζεται ο αναγκαίος 
αριθμός επιτηρητών, τουλάχιστον δύο (2) για κάθε αίθου¬ 
σα εξετάσεων, από εκπαιδευτικούς Δ.Ε. κατά προτίμηση 
ξένων γλωσσών ή Π.Ε. ή διοικητικούς υπαλλήλους, κα¬ 
θώς και δύο (2) καθαρίστριες για την καθαριότητα του 
Ε.Κ. Επίσης ορίζεται ένας εκπαιδευτικός ως συνοδός για 
την παράδοση των γραπτών στο Β.Κ. 

6. Στο Ε.Κ. δεν μπορεί να παρευρίσκεται οποιοσδήποτε 
έχει σύζυγο ή συγγενή εξ αίματος ή εξ αγχιστείας μέχρι 
και τρίτου βαθμού που εξετάζεται στο οικείο Ε.Κ. Για το 
λόγο αυτό υποβάλλεται σχετική υπεύθυνη δήλωση στον 
πρόεδρο του Ε.Κ. 

7. Έργο της Επιτροπής του Ε.Κ. και του Επόπτη είναι η 
οργάνωση και διενέργεια των εξετάσεων για τους υπο¬ 
ψήφιους για απόσπαση που εξετάζονται σ’ αυτό, η παρα¬ 
λαβή των θεμάτων από την Κεντρική Επιτροπή Εξετάσε¬ 
ων, η αναπαραγωγή και διανομή τους στις αίθουσες εξε¬ 
τάσεων, ο έλεγχος των ονομαστικών στοιχείων των 
υποψηφίων με τη βοήθεια των επιτηρητών, η λήψη των 
αναγκαίων μέτρων για το αδιάβλητο των εξετάσεων, η συ¬ 
γκέντρωση των γραπτών δοκιμίων, η καταμέτρησή τους 
σύμφωνα με τον αριθμό των παρόντων και η αποστολή με 
συνοδό και η παράδοσή τους με πρακτικό παράδοσης - 
παραλαβής στο Βαθμολογικό Κέντρο. 

Άρθρο 11 

Επιτροπή Βαθμολογικού Κέντρου - Βαθμολόγηση. 

1. Με απόφαση του Υπουργού Εθνικής Παιδείας και 
Θρησκευμάτων συγκροτείται Επιτροπή Β.Κ. και ορίζεται 
ένα Δημόσιο Λύκειο ή Γυμνάσιο ή Δημοτικό Σχολείο στο 
οποίο λειτουργεί, η σύνθεση της οποίας έχει ως εξής: 


α) Ένα μέλος ΔΕΠ ΑΕΙ ειδικότητας ξένων γλωσσών ή 
σχολικός σύμβουλος Δ.Ε. κλάδου ξένων γλωσσών, ως 
πρόεδρος. 

β) Δύο (2) μέλη ΔΕΠ ή Ε.Ε.ΔΙ.Π. ΑΕΙ ή σχολικοί σύμβου¬ 
λοι Δ.Ε. ειδικότητας ξένων γλωσσών, ως μέλη. 

2. Με απόφαση του Προέδρου της Ε.Β.Κ. ορίζονται: 

α) Ο Γ ραμματέας και μέχρι τρεις (3) βοηθοί γραμματείς 
από εκπαιδευτικούς Δ.Ε ή Π.Ε. ή διοικητικούς υπαλλή¬ 
λους. 

β) Οι απαραίτητοι υπάλληλοι από το εκπαιδευτικό, διοι¬ 
κητικό, βοηθητικό ή τεχνικό προσωπικό για βοήθεια του 
έργου της Ε.Β.Κ. και μια (1) καθαρίστρια για τον καθαρι¬ 
σμό των χώρων του Β.Κ. 

3. Έργο της Επιτροπής Β.Κ. είναι η φύλαξη των γρα¬ 
πτών δοκιμίων, ο ορισμός βαθμολογητών - αναβαθμολο- 
γητών, η διανομή των γραπτών στους βαθμολογητές- 
αναβαθμολογητές, η κάλυψη του βαθμού του πρώτου 
βαθμολογητή και η αποκάλυψή του όταν τελειώσει και η 
δεύτερη βαθμολόγηση, η διανομή των γραπτών στους 
αναβαθμολογητές όταν προκύπτει διαφορά βαθμολο¬ 
γίας μεταξύ πρώτης και δεύτερης βαθμολόγησης μεγα¬ 
λύτερη των δέκα (10) μονάδων στην κλίμακα 1-100. 

4. α) Η βαθμολόγηση των γραπτών δοκιμίων μπορεί να 
γίνεται από τους εισηγητές των θεμάτων της Κεντρικής 
Επιτροπής Εξετάσεων. 

β) Η αναβαθμολόγηση των γραπτών δοκιμίων των αγ¬ 
γλικών, γαλλικών, γερμανικών, ιταλικών μπορεί να γίνεται 
από τα μέλη της Κεντρικής Επιτροπής Εξετάσεων του άρ- 
θρου9παράγρ. 1 εδάφιο α'της παρούσας απόφασης. Για 
τις άλλες ξένες γλώσσες ως αναβαθμολογητές ορίζονται 
με απόφαση της Επιτροπής Β.Κ. πρόσωπα που αναφέρο- 
νται στην παράγρ. 3 του άρθρου 9 της παρούσας απόφα- 
σης. 

5. Κάθε γραπτό δοκίμιο αξιολογείται από δύο βαθμολο¬ 
γητές, από τους οποίους ο πρώτος χρησιμοποιεί κόκκινο 
στυλό και ο δεύτερος πράσινο. Η αξιολόγηση γίνεται από 
κάθε βαθμολογητή σε ακέραιους αριθμούς της βαθμολο¬ 
γικής κλίμακας από ένα (1) μέχρι εκατό (100). Ο κάθε βαθ¬ 
μολογητής γράφει ενυπογράφως πάνω στο ίδιο δοκίμιο, 
χωρίς αιτιολόγηση, το βαθμό, με τον οποίο αξιολογείτο 
δοκίμιο, ολογράφως και αριθμητικώς (πάντοτε τριψήφιο 
με την προσθήκη του αριθμού μηδέν μπροστά στο μονο¬ 
ψήφιο ή διψήφιο αριθμό). Ο βαθμός του πρώτου βαθμο¬ 
λογητή καλύπτεται με τη φροντίδα του Β.Κ. με αυτοκόλ¬ 
λητη αδιαφανή ετικέτα και στη συνέχεια γίνεται η βαθμο¬ 
λόγηση από το δεύτερο βαθμολογητή. Τελικός βαθμός 
του εξεταζόμενου είναι ο μέσος όρος της βαθμολογίας 
των δύο βαθμολογητών. 

6. Μετά το πέρας της διαδικασίας βαθμολόγησης των 
γραπτών δοκιμίων από τους 2 βαθμολογητές και πριν από 
την αποκάλυψη του ονόματος των υποψηφίων, γίνεται η 
αποκάλυψη του βαθμού του πρώτου βαθμολογητή και 
εξετάζεται αν μεταξύ των δύο βαθμών υπάρχει διαφορά 
μεγαλύτερη των δέκα (10) βαθμολογικών μονάδων. Στην 
περίπτωση που υπάρχει διαφορά άνω των 10 μονάδων το 
γραπτό δοκίμιο αξιολογείται και από τρίτο βαθμολογητή- 
αναβαθμολογητή, του οποίου ο βαθμός είναι ο τελικός 
βαθμός του γραπτού. Ο βαθμός του τρίτου βαθμολογητή 
δεν μπορεί να είναι μικρότερος από τον κατώτερο από 
τους αρχικούς δύο (2) βαθμούς. 

7. Μετά την ολοκλήρωση της βαθμολόγησης ή αναβαθ¬ 
μολόγησης τα γραπτά δοκίμια παραδίδονται στην Επι¬ 
τροπή Επιλογής για την αποκάλυψη των ονομαστικών 
στοιχείων και την φύλαξή τους στη Κ.Υ. του ΥΠΕΠΘ μέχρι 
τις εξετάσεις του επόμενου έτους. 

8. Επανεξέταση, αναβαθμολόγηση (πέραν της ανωτέ¬ 
ρω αναφερομένης στην παρ. 6) ή χορήγηση φωτοαντι¬ 
γράφων των γραπτών δοκιμίων δεν επιτρέπεται. Οι υπο¬ 
ψήφιοι έχουν δικαίωμα να ζητήσουν να δουν το γραπτό 
τους. 

9. Στο Β.Κ. δεν μπορεί να παρευρίσκεται οποιοσδήποτε 
έχει σύζυγο ή συγγένεια εξ αίματος ή εξ αγχιστείας μέχρι 
και τρίτου βαθμού με εκπαιδευτικό του οποίου βαθμολο¬ 
γούνται γραπτά σ’ αυτό. 

Άρθρο 12 

Α' Περιπτώσεις απόσπασης εκπαιδευτικών με αποδο¬ 
χές και επιμίσθιο. 

Η απόσπαση των δημοσίων εκπαιδευτικών με αποδοχές 
στην Ελλάδα και επιμίσθιο στο εξωτερικό γίνεται στις 
εξής περιπτώσεις: 

α) Εκπαιδευτικών που αποσπώνται, βάσει πινάκων επι¬ 
λογής, οι οποίοι καταρτίζονται με τη διαδικασία της πα¬ 
ρούσας, σε εκπαιδευτικές μονάδες του εξωτερικού του 
άρθρου 2 (εκτός των περιπτ. β' και ε' της παρ. 1) του Ν. 
2413/96 για μια πενταετία ή για τη συμπλήρωση της πε¬ 
νταετίας, καθώς και εκπαιδευτικών που αποσπώνται σε 
όλα τα γραφεία συντονιστών εκπαίδευσης εξωτερικού, 
για μια πενταετία ή για τη συμπλήρωση της πενταετίας. 

β) Εκπαιδευτικών των οποίων η παράταση της απόσπα¬ 
σης πέραν της πενταετίας επιβάλλεται από διακρατικές 
συμφωνίες και για όσο χρόνο διαρκεί η απόσπασή τους. 

γ) Αποσπασμένων εκπαιδευτικών των οποίων η παρά¬ 
ταση της απόσπασης πέραν της πενταετίας γίνεται επει¬ 
δή είναι αδύνατη η αντικατάστασή τους με αιτιολογημένη 
απόφαση του Υπουργού Παιδείας, για τις ανάγκες της 
υπηρεσίας. 

δ) Ιερωμένων εκπαιδευτικών (δασκάλων και καθηγη¬ 
τών) και για όσο χρόνο διαρκεί η απόσπασή τους, υπό την 
απαραίτητη προϋπόθεση ότι δεν τους καταβάλλονται 
αποδοχές από τις οικείες Μητροπόλεις του εξωτερικού ή 
από άλλη πηγή. Σε αντίθετη περίπτωση καταβάλλονται 
μόνον οιτακτικές αποδοχές. Σε περίπτωση που οι αποδο¬ 
χές από ξένη πηγή υπολείπονται του ελληνικού επιμισθί¬ 
ου, αυτές συμπληρώνονται από το ελληνικό δημόσιο μέ- 
χριτου ύψους αυτού. 

ε) Νεοδιορισμένων εκπαιδευτικών και μόνο για το πρώ¬ 
το έτος απόσπασης, εφόσον δεν τους καταβάλλονται 
αποδοχές από τοπική πηγή. Σε αντίθετη περίπτωση κατα¬ 
βάλλονται μόνον οι τακτικές αποδοχές. 

Β' Περιπτώσεις απόσπασης εκπαιδευτικών μόνο με 
αποδοχές. 

Η απόσπαση των δημοσίων εκπαιδευτικών μόνο με απο¬ 
δοχές στην Ελλάδα γίνεται στις εξής περιπτώσεις: 

α) Εκπαιδευτικών που αποσπώνται στα ευρωπαϊκά σχο¬ 
λεία. 

β) Εκπαιδευτικών των οποίων η παράταση της απόσπα¬ 
σης πέραν της πενταετίας γίνεται λόγω συνδρομής των 
προϋποθέσεων του άρθρου 23 παρ. 14του Ν. 2413/1996 
και του άρθρου 9 (παρ. 16 περ. β' και παρ. 17) του Ν. 
2817/2000. 

Γ' Περιπτώσεις απόσπασης εκπαιδευτικών χωρίς απο¬ 
δοχές και επιμίσθιο. 

Η απόσπαση των δημοσίων εκπαιδευτικών χωρίς απο¬ 
δοχές και χωρίς επιμίσθιο γίνεται στις εξής περιπτώσεις: 

α) Εκπαιδευτικών που αποσπώνται σε εκπαιδευτικές 
μονάδες ελληνόγλωσσης εκπαίδευσης των ομογενεια- 
κών φορέων (ορθόδοξων εκκλησιών, ελληνικών κοινοτή¬ 
των κ.ά.), εκπαιδευτικών ή άλλων αρχών των άλλων χω¬ 
ρών και για όσο χρόνο διαρκεί η απόσπασή τους, εφόσον 
στους εκπαιδευτικούς αυτούς καταβάλλεται η μισθοδο¬ 
σία από τοπικούς φορείς ή την ξένη αρχή. 

β) Εκπαιδευτικώντων οποίων παρατείνεται η απόσπαση 
σύμφωνα με τις διατάξεις της παρ. 2 του άρθρου 25 του 
Ν. 2413/96 και για όσο διάστημα διαρκεί η απόσπασή 
τους. 


Η ισχύς της παρούσας απόφασης αρχίζει από 1 Μαρ¬ 
τίου 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 2001 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 

-♦- 

Αριθ. Φ.12.1/Β3/384 (2) 

Κοστολόγηση των δωρεάν διατιθεμένων συγγραμμάτων 
στους φοιτητές των Α.Ε.Ι., για το ακαδημαϊκό έτος 
1999-2000. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 23 του Ν. 1268/1982 (ΦΕΚ 87/Α/16-7- 
1982). 

β) Του άρθρου 3 του Ν. 2174/93 (ΦΕΚ 210/Α/22-12- 
1993). 

γ) Του άρθρου 2 παράγραφος 3 του Ν. 2233/94 (ΦΕΚ 
141/Α/31-8-1994). 

δ) Του άρθρου 43 παράγραφος 9 του Ν. 2413/96 (ΦΕΚ 
124/Α/17-6-1996). 

ε) Του άρθρου 3 του Ν. 2454/96 (ΦΕΚ 7/Α/30-1-97). 
ζ) της αριθ. Φ. 141 /Β3/1402/1984 (ΦΕΚ 159/Β/20-3-1984) 
υπουργικής απόφασης για την έκδοση και διακίνηση των 
διδακτικών βιβλίων των Α.Ε.Ι., όπως αυτή τροποποιήθηκε 
μεταγενέστερα και εφαρμόζεται μέχρι σήμερα. 

στ) Του άρθρου 29Ατου Ν. 1558/85, όπως αυτόπροσε- 
τέθη με το άρθρο 27 του Ν. 2081/1992 (ΦΕΚ 154/Α/1992). 
η) Της αριθ. Φ. 12.1 /Β3/5477/1993 (ΦΕΚ 951 /Β/1993). 
θ) Της αριθ. Φ. 12.1/Β3/52/1995 (ΦΕΚ3/Β/1995) υπουρ¬ 
γικής απόφασης. 

ι) Της αριθ. Φ12.1/Β3/1138/1996 (ΦΕΚ 210/Β/1996) κοι¬ 
νής υπουργικής απόφασης. 

ια) Της αριθ. Φ.12.1/Β3/5708π.ε./97 (ΦΕΚ 64/Β/1997) 
κοινής υπουργικής απόφασης. 

ιβ) Της αριθ. Φ. 12.1 /Β3/4111 /1997 (ΦΕΚ 1010/Β/97) κοι¬ 
νής υπουργικής απόφασης. 

ιγ) Της αριθ. Φ.12.1/β3/1432/2000 (ΦΕΚ 453/Β/2000) 
κοινής υπουργικής απόφασης. 

ιδ) Της αριθ. ΣΤ5/16/1998 υπουργικής απόφασης «Με¬ 
ταβίβαση του δικαιώματος υπογραφής “Με εντολή 
υπουργού” στο Γενικό Γραμματέα, στους Ειδικούς Γραμ- 
ματείς ... κ.λπ.» (ΦΕΚ 284/Β/1998), όπως αυτή συμπλη¬ 
ρώθηκε με την αριθ. ΣΤ5/32/1998 υπουργική απόφαση 
(ΦΕΚ 701/Β/1998). 

2. Το γεγονός ότι από τις διατάξεις της απόφασης αυ¬ 
τής δεν προκαλείται πρόσθετη δαπάνη πέραν αυτής που 
έχει ήδη προβλεφθεί στην απόφαση της ανωτέρω παρα¬ 
γράφου Ιιγτου προοιμίου (Φ19.250, Κ.Α.Ε. 1123), απο¬ 
φασίζουμε: 

Α. Εγκρίνουμε την αγορά των παρακάτω αναφερομέ- 
νων συγγραμμάτων από το ελεύθερο εμπόριο, που προ- 
τάθηκαν από τις Γ ενικές Συνελεύσεις των τομέων για την 
δωρεάν διανομή τους στους φοιτητές των Α.Ε.Ι., για το 
ακαδημαϊκό έτος 1999-2000 με την αναφερόμενη για 
κάθε αντίτυπο τιμή, η οποία είναι ίδια με την τιμή κο¬ 
στολόγησης του ακαδημαϊκού έτους 1997-98 ή 1998- 
1999 ((*) εξαιρουμένων των περιπτώσεων εκείνων που η 
νέα τιμή υπερβαίνει το 70% της τιμής του ελευθέρου 
εμπορίου). 

Β. Εγκρίνουμε την πληρωμή των υπ’ αριθ. Α διδακτικών 
βιβλίων σε βάρος των πιστώσεων του ΥΠ.Ε.Π.Θ. με την 
προϋπόθεση ότι στην σχετική υπεύθυνη δήλωση του δι¬ 
δάσκοντα περί του αριθμού των διατεθέντων αντιτύπων, 
ή στην κατάσταση πληρωμής, ο Πρόεδρος του Τμήματος 
θα βεβαιώνει ότι: 

1. Η Γενική Συνέλευση του Τομέα ενέκρινε τα βιβλία της 
παραγράφου Α ως διδακτικά ή βοηθήματα. 

2. Υπεγράφη η σχετική απόφαση διανομής τους έπειτα 
από έγκριση της Γενικής Συνέλευσης του Τμήματος και 
του Πρυτανικού Συμβουλίου. 

3. Έγινε η διανομή τους στους φοιτητές. 

4. Για το ίδιο μάθημα που διανεμήθηκαν τα ανωτέρω 
αναφερόμενα διδακτικά βιβλία, δεν έχει διανεμηθεί και 
δεύτερο διδακτικό βιβλίο ή βοήθημα, ούτε πανεπιστημια¬ 
κές παραδόσεις που να καλύπτουν σε ικανοποιητικό βαθ¬ 
μό την ύλη του διδασκόμενου μαθήματος. 

5. Στην περίπτωση διανομής και δεύτερου διδακτικού 
βιβλίου σύμφωνα με την παράγραφο 11 της Υ.Α. με αριθ. 
Φ. 141 /Β3/1402/1984, όπως αυτή τροποποιήθηκε μεταγε¬ 
νέστερα και εφαρμόζεται σήμερα, αυτή έγινε κατόπιν 
αιτιολογημένης απόφασης της Συνέλευσης Τομέα του 
οικείου Τμήματος Α.Ε.Ι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 2001 

Με εντολή Υπουργού 
Ο Ειδικός Γραμματέας Παν/κής Εκπ/σης 

ΔΙΟΝ. «ΛΑΔΗΣ 

-♦- 

Αριθ. Φ.12.1/Β3/384α (3) 

Ανάκληση των διατάξεωντης αρ. 12.1/Β3/80/2000 υπουρ¬ 
γικής απόφασης κοστολόγησης Πανεπιστημιακών 
συγγραμμάτων για το ακαδημαϊκό έτος 1999-2000. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 .Τις διατάξεις: 

α) Του άρθρου 23 του Ν. 1268/1982 (ΦΕΚ 87/τ.Α/ 
16-7-1982). 

β) Του άρθρου 3 του Ν. 2174/93(ΦΕΚ 210/τ.Α/ 
22-12-1993). 

γ) Του άρθρου 2 παράγραφος 3 του Ν. 2233/94 (ΦΕΚ 
141 /τ. Α/31 -8-1994). 

δ) Του άρθρου 43 παράγραφος 9 του Ν. 2413/96 (ΦΕΚ 
124/τ.Α/17-6-1996). 


ε) Του άρθρου 3 του Ν. 2454/96 (ΦΕΚ 7/Α/17-6-97). 

στ) του άρθρου 29Ατου Ν. 1558/85, όπως αυτόπροσε- 
τέθη με το άρθρο 27 του Ν. 2081/1992 (ΦΕΚ 154/Α/1992). 

ζ) Της αριθ. Φ. 141/Β3/1402/1984 (ΦΕΚ 159/Β/20-3- 
1984) Υπουργικής απόφασης για την έκδοση και διακίνη¬ 
ση των διδακτικών βιβλίων των Α.Ε.Ι., όπως αυτή τροπο¬ 
ποιήθηκε μεταγενέστερα και εφαρμόζεται μέχρι σήμερα. 

η) Της αριθ. Φ.12.1/Β3/5477/1993 (ΦΕΚ 951/Β/1993) 
υπουργικής απόφασης. 

θ) Της αριθ .Φ. 12.1 /Β3/52/1995 (ΦΕΚ 3/Β/1995) Υπουρ¬ 
γικής απόφασης. 

ι) Της αριθ. Φ.12.1/Β3/1138/1996 (ΦΕΚ 210/Β/1996) 
ΚΥΑ. 

ια) της αριθ. Φ.12.1/Β3/4111/1997 (ΦΕΚ 1010/Β/97) 
ΚΥΑ. 

ιβ) Της αριθ. Φ. 12.1 /Β3/5708/1997 (ΦΕΚ 64/Β/1997) 
ΚΥΑ. 

ιγ) Της αριθ. Φ.12.1/Β3/4984/1998 (ΦΕΚ 1102/Β/1998) 
ΚΥΑ. 

ιδ) Της αριθ. ΣΤ5/16/1998 υπουργικής απόφασης «Με¬ 
ταβίβαση του δικαιώματος υπογραφής “Με εντολή 
Υπουργού” στο Γ ενικό Γ ραμματέα κ.λπ.» (ΦΕΚ284/Β/98), 
όπως αυτή συμπληρώθηκε με την αριθ. ΣΤ5/32/1988 ΥΑ 
(ΦΕΚ 701/Β/1998). 

ιε) Της αριθ. ΣΤ5/16/1998 υπουργικής απόφασης «Με¬ 
ταβίβαση του δικαιώματος υπογραφής “Με εντολή 
Υπουργού” στο Γ ενικό Γ ραμματέα κ.λπ.» (ΦΕΚ 284/Β/98) 
(ΦΕΚ 701/Β/98). 

ιστ) Της αριθ. Φ.12.1/Β3/1432/2000 (ΦΕΚ 453/Β/2000) 
ΚΥΑ. 

Το γεγονός ότι από τις διατάξεις της απόφασης αυτής 
δεν προκαλείται πρόσθετη δαπάνη σε βάρος του Κρατι¬ 
κού Προϋπολογισμού, αποφασίζουμε: 

Ανακαλούμε την αριθ. Φ.12.1/Β3/80/2000 υπουργική 
απόφαση (ΦΕΚ 600/Β/00), μόνο ως προς το σύγγραμμα 
με α/α 14 της σελίδας 7403, με τίτλο: ΦΥΣΙΚΗ ΚΑΤΑΣΤΑΣΗ 
ΝΕΑΡΩΝ ΚΑΛΑΘΟΣΦΑΙΡΙΣΤΩΝ (ΜΕ ΣΚΛΗΡΟ ΕΞΩΦΥΛ¬ 
ΛΟ) του συγγραφέα ΚΕΛΛΗ Σ., των εκδόσεων ΒΛΙΤΟ 
ΕΚΔΟΣΕΙΣ ΚΕΝΤΡΟ ΑΘΛΗΤΙΚΟΥ ΒΙΒΛΙΟΥ ΔΙΟΡΓΑΝΩ¬ 
ΣΕΙΣ ΣΥΝΕΔΡΙΩΝ - ΣΕΜΙΝΑΡΙΩΝ ΒΑΣΙΛΗΣ Ν. ΣΑΛΤΟΣ, 
διότι κοστολογήθηκε εκ παραδρομής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 2001 

Με εντολή Υπουργού 
Ο Ειδικός Γ ραμματέας Παν/κής Εκπ/σης 
ΔΙΟΝ. ΚΛΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




